காடர்

காடர் (Kadar) எனப்படுவோர் தமிழ்நாடு மற்றும் கேரளாவில் வாழுகின்ற ஒரு பழங்குடியினர் ஆவர். இவர்கள் கோயம்புத்தூரில் உள்ள ஆனைமலை, பரம்பிக்குளம், கங்கடவு, பெரும்பாறை போன்ற இடங்களிலும் மற்றும் திருச்சிராப்பள்ளி, தஞ்சாவூர் மாவட்டங்களிலும் வாழ்கின்றனர். இவர்கள் மொழி கன்னட மொழிக் கலப்புள்ளது.

இவர்களின் உடலமைப்பினை கொண்டு இவர்கள் ஆபிரிக்காவிலிருந்து, இந்தியா வந்திருக்கக் கூடும் என்று தொல்லியலாளர்கள் கருதுகின்றனர். எட்கர் தர்ஸ்டன் எனும் மானிடவியலாளர் இவர்களை நீக்ராய்ட் இனமாக வகைப்படுத்துகிறார்.

கேரள மாநிலத்தின், கொச்சியின் கிழக்குப் பகுதியில் உள்ள ஏலமலைப் பகுதி தென்கேரள மலைப்பகுதி மற்றும் தமிழகத்தில் கோவை மாவட்ட ஆனைமலையின் பிரமன்கடவு, பன்னிக்குழி, சவமலை, நெடுங்குன்றம், கருங்குன்றம், அயன்குளம், வாகைமலை போன்ற இடங்களில் பலநூறாண்டுகளாக வாழ்ந்து வருகின்றனர். இவர்களின் வாழ்வாதாரமாக இருப்பது வேட்டையாடுதலும், தேன் சேகரிப்பதும் ஆகும்.

உசாத்துணை 
அ.கா.பெருமாள். (2005). தமிழகப் பழங்குடிகள். மனோரமா இயர்புக் 2005, 302-318.

தமிழகப் பழங்குடிகள்
கேரளப் பழங்குடிகள்